Delft

Delft is e stad en gemeente in d' Hollandsche provinsje Zuyd-Holland, geleegn an de Schie tusschn Den Haag en Rotterdam. De gemeente makt deel uyt van de Metropoolregio Rotterdam Den Haag. Der weunn oungeveer 106.000 menschn (2023).

De Technische Universiteyt (TU Delft) makt van Delft 'n echte universiteytstad.

In de geschiedenisse van Holland is Delft surtout bekend deurda Willem van Oranje der geweund hèt vanof 1572 en der in 1584 vermoord wierd. De Oranjes wordn sedertdien traditioneel in Delft bygezet. De bynoame van Delft is de Prinsestad.

 Beziënsweirdigheedn 
Delft hèt 'n historische binnestad en telt 696 ryksmonumentn. Parallel, en grofweg in noord-zuydrichtynge, loopn de grachtn Oede Delft en Nieuwe Delft. 
 Oede kerke, tusschn de twèe grachtn, gebouwd in de 13e eeuwe en oedste kerke van Delft. De karakteristieke torre wordt Oede Jan genoemd
 Nieuwe kerke, mè 't proalgraf van Willem van Oranje en de Keunynklyke grafkelder. De torre van de kerke is de twèede hoogste kerktorre van Holland  
 Stadhuys van Delft in renaissancestyl an de markt
 Oostpoorte, stadspoorte uyt 1400
 Museum Prinsenhof, 't oede Sint-Agathaklooster
 Meuln De Roos
 Vermeer Centrum Delft an de Voldersgracht

't Eirdewerk van Delft, 't Delfts blauw, is styf bekend en nog te ziën in de fabrieke De Porceleyne Fles.

 Externe koppeliengn 
 Plaatsengids
 AlleCijfers

Categorie:Gemêente in Zuud-Holland
Categorie:Plekke in Zuud-Holland
Categorie:Stad in Olland